ماریۆ زاگالۆ

ماریۆ زاگالۆ ( ) ( لەدایکبووی ٩ی ئابی ١٩٣١-مردن ٥ی کانوونی دووەمی ٢٠٢٤)  یاریزانێکی تۆپی پێی بەڕازیلی و ڕاهێنەری پێشووی تۆپی پێیە، لە ٩ی ئابی ١٩٣١ لەدایکبووە. زاگالۆ لە ساڵی ١٩٤٨ تا ساڵی ١٩٤٩ وەک یاریزانی تۆپی پێ لەگەڵ یانەی ئەمریکای بەڕازیل یژیانی پیشەگەری دەستپێکرد. ، دوای ئەوە ڕووی لە یانەی فلامینگۆ کرد، و لە ساڵی ١٩٥٠ تا ١٩٥٨ ، ٢١٧ یاری لەگەڵ فلامینگۆ ئەنجامدا و ٣٠ گۆڵی تۆمارکرد، دواتر ڕووی لە یانەی بۆتافۆگۆ دەکات لە ساڵی ١٩٥٨ تا ١٩٦٥، هەر لەو یانەیە وازهێنانی لە یاریکردن ڕاگەیاند. زاگالۆ ٣٣یاری لەگەڵ هەڵبژاردەی تۆپی پێی بەڕازیل ئەنجامداوە و ٥ گۆڵی تۆمارکردووە، توانی دووجار جامی جیھانیی فیفا بەدەستبهێنێت، لە ساڵانی ١٩٥٨ و ١٩٦٢ . 

 پیشەی ڕاهێنەرایەتی 
لە دوای وازهێنان لە یاریکردن زاگالۆ ڕووی کرد پیشەی ڕاهێنەرایەتی و یەکەم یانەی کە ئەرکی ڕاهێنەرایەتی گرتە ئەستۆ یانەی بۆتافۆگۆ بوو، شانبەشانی هەڵبژاردەی بەڕازیل بەڕێوەی دەبرد. زاگالۆ لە ساڵی ١٩٧٠ وەک ڕاهێنەر و لە ساڵی ١٩٩٤ وەک یاریدەدەری ڕاهێنەر نازناوی جامی جیهانیی بەدەستهێنا هەردووکیان لەگەڵ بەڕازیل بوو. یەکەم کەس بوو کە جامی جیهانی بردەوە چ وەک یاریزان و چ وەک ڕاهێنەر.  لە ساڵی ١٩٧٠ لە تەمەنی ٣٨ ساڵیدا جامی جیهانی بردەوە، هەروەها دووەم گەنجترین ڕاهێنەرە کە  جامی جیهانیی بەدەستهێناوە، دوای ئەلبێرتۆ سوپیچی کە لە تەمەنی ٣١ ساڵیدا لەگەڵ ئۆروگوای لە ساڵی ١٩٣٠ کە نازناوەکەی بردەوە.

 سەرچاوەکان 

 ڕۆبێرتۆ ئەسەف، کلۆڤیس مارتینز. کامپیۆناتۆ کاریۆکا: 96 ئانۆس دی هیستۆریا، 1902-1997 . ئیرادیاسۆ کولتووری (١٩٩٧).

پۆل:ڕاھێنەرانی تۆپی پێی دوور لە وڵات لە میرنشینە یەکگرتووە عەرەبییەکان
پۆل:ڕاھێنەرانی تۆپی پێی دوور لە وڵات لە عەرەبستانی سعوودی
پۆل:یاریزانانی ھەڵبژاردەی تۆپی پێی بەڕازیل
پۆل:یاریزانانی جامی جیھانیی فیفای ١٩٦٢
پۆل:یاریزانانی جامی جیھانیی فیفای ١٩٥٨
پۆل:زیندووان
پۆل:لەدایکبووانی ١٩٣١
پۆل:مردووانی ٢٠٢٤
پۆل:یاریزانانی براوەی جامی جیھانیی فیفا